**Text from Knauf Insulation free for use:**

**Morten Moenin valinta on Supafil Frame**

**Vøyen Hageby Vøyenengassa Oslon ulkopuolella on meneillään toinen rakennustöiden neljästä vaiheesta. Asukkaat muuttava kesällä sisään. Se on tavanomainen – joskin suuri – projekti Peabin tuotantojohtaja Morten Moenille sitä lukuun ottamatta, että eristeeksi valittiin puhallusvilla.**   
  
**– Halusin testata, ja olen erittäin tyytyväinen. Voisin hyvinkin valita puhallusvillan tuleviinkin projekteihin.**   
  
Vøyenenga sijaitsee Oslon lähellä, joten uudet asunnot ovat herättäneet runsaasti kiinnostusta. Kaikki kahdessa ensimmäisessä vaiheessa valmistuvat asunnot on myyty. Parhaillaan myydään vaihetta kolme, jonka rakennustyöt käynnistyvät ensi vuoden puolivälissä.   
  
– Useimmissa asunnoissa asutaan vuokralla. Monet asukkaat ovat hieman vanhempia. Rivitaloihin muuttaa paljon lapsiperheitä, kertoo Morten Moen.   
  
Ensimmäisessä vaiheessa valmistuneissa 68 kerrostalo- ja 29 rivitalohuoneistossa asutaan jo. Parhaillaan työn alla oleva toinen vaihe koostuu 66 kerrostalo- ja 25 rivitaloasunnosta.   
  
– Saimme äskettäin sopimuksen kolmannesta vaiheesta. Se koostuu 95 kerrostalo- ja 24 rivitalohuoneistosta. Neljäskin vaihe on suunniteltu. Sen rakentamisesta ei ole vielä päätetty, mutta toivottavasti saamme rakenta senkin, kertoo Morten Moen.   
  
**Kyseenalaisti ennakkokäsitykset**   
Peab rakentaa huoneistoja ja valaa rivitalojen perustuksia. Kun päätettiin eristyksestä, Morten halusi kyseenalaistaa ennakkokäsityksensä ja tottumuksensa.   
  
– Puhallusvillan käyttäminen seinissä on perinteisesti aiheuttanut ongelmia, koska eriste painuu ajan kuluessa. Olen kuitenkin seurannut kehitystä ja huomannut, että tästä ongelmasta päästään eroon nykyisen tekniikan avulla.   
  
Esimerkiksi SINTEF Byggforsk on verifioinut Knauf Insulationin Supafil Framen dokumentoidut ominaisuudet. Tällä oli tietysti suuri merkitys. Lisäksi puhallusvilla täyttää U-arvoille asetettavat vaatimukset.   
  
– Teimme sopimuksen Knauf Insulationin kanssa ja käytämme sen lisensoimaa Isoenergi-urakoitsijaa. Muuta ratkaisua ei edes harkittu, kertoo Morten Moen.   
  
**Kilpailukykyistä**   
Pelkkä taatusti hyvä lopputulos ei kuitenkaan riitä. Myös hinnalla ja ajankäytöllä oli merkitystä. Mortenin mukaan hinta on kilpailukykyinen, mutta lisäksi eristäminen sujuu nopeasti ja sen tekevät muut kuin hänen omat rakentajansa.   
  
– Isoenergi tulee ja eristää kaiken kertaheitolla. Omat rakentajani voivat tehdä samalla muuta. Tämä on erittäin helppoa ja käytännöllistä.   
  
Morten Moen voisi hyvinkin tehdä Knauf Insulationin kanssa yhteistyötä muissa projekteissa. Ei kuitenkaan suoralta kädeltä, koska hän on kustannustietoinen projektijohtaja.   
  
– Hinnalla on suuri merkitys. Puhallusvilla pysyy kiinnostavana vaihtoehtona, jos hinta ei muutu liikaa.  
  
  
**Lisätietoja:**  
Peter Isacsson, Nordic General Manager | +46 (0)706 45 00 06  
Fredrik Stengarn, Press Officer | +46 (0)735 23 23 32  
Thomas Pompe, Management assistent | +46 (0)703 35 54 43  
Elin Gustafsson, Nordic Marketing Coordinator | +46 (0)703 65 66 04